EkBass/fiwiki-20250220-pages-articles huggingface dataset:
Steven Soderbergh

Steven Andrew Soderbergh (s. 14. tammikuuta 1963 Atlanta, Georgia) on yhdysvaltalainen elokuvaohjaaja. Soderbergh oli jo nuorena elokuvien innokas harrastaja ja hän muuttikin Los Angelesiin tavoitteena murtautua elokuvateollisuuteen. Hän sai töitä freelance-leikkaajana, mutta palasi pian takaisin kotiseudulleen Louisianan Baton Rougeen.Steven Soderbergh, Allmovie. Viitattu 31.5.2015. 1980-luvun puolivälissä hän teki dokumentin Yes-yhtyeen 90125-albumin julkaisukiertueesta (1986) ja voitti sillä Grammyn. Hän käsikirjoitti, ohjasi ja leikkasi ensimmäisen näytelmäelokuvansa Seksiä, valheita ja videonauhaa (1989), josta tuli hänen läpimurtonsa ja kaupallinen menestys. Soderbergh palkittiin Cannesin elokuvajuhlien Kultaisella palmulla. Hän oli myös ehdolla parhaasta alkuperäiskäsikirjoituksen Oscar-palkinnosta. Vuoden 2001 Oscar-gaalassa kaksi Soderberghin ohjaamaa elokuvaa oli ehdolla parhaan elokuvan palkintoon: Traffic ja Erin Brockovich. Soderbergh itse oli molemmilla elokuvilla ehdokkaana parhaasta ohjauksesta, ja hän sai palkinnon Trafficista. == Filmografia == * Seksiä, valheita ja videonauhaa (Sex, Lies, and Videotape, 1989) * Kafka (1991) * Kukkulan kuningas (King of the Hill, 1993) * Underneath (1995) * Grayn anatomia (Gray's Anatomy, 1996) * Schizopolis (1996) * Mieletön juttu (Out of Sight, 1998) * The Limey – kostaja Lontoosta (The Limey, 1999) * Erin Brockovich (2000) * Traffic (2000) * Ocean’s Eleven – korkeat panokset (Ocean’s Eleven, 2001) * Solaris (2002) * Full Frontal (2002) * Ocean’s Twelve (2004) * Bubble (2005) * Jaettu Berliini (The Good German, 2006) * Ocean’s Thirteen (2007) * Che (2008) * Ilmiantaja! (The Informant!, 2009) * Haywire (2011) * Magic Mike (2012) * My Life with Liberace (Behind the Candelabra, 2013) * Logan Lucky (2017) == Lähteet == == Aiheesta muualla == Luokka:Yhdysvaltalaiset elokuvaohjaajat Luokka:Yhdysvaltalaiset elokuvaajat Luokka:Yhdysvaltalaiset elokuvaleikkaajat Luokka:Parhaan ohjauksen Oscar-palkinnon saajat Luokka:Vuonna 1963 syntyneet Luokka:Elävät henkilöt
Agrologi

Agrologi on maatalous- ja luonnonvara-alaan liittyvä ammattinimike. Nykyisin agrologin tutkinnon voi suorittaa ammattikorkeakoulussa joko ammatikorkeakoulututkinnon tai ylemmän ammattikorkeakoulututkinnon tasoisena. 1900-luvulla agrologeja valmistui maatalousopistoista, ja ammattikorkeakoulu- uudistuksen jälkeen tutkintoja erotetaan toisinaan liitteellä "Agrologi (AMK)". ==Opintojen sisältö ja työtehtävät== Perinteisesti agrologit toimivat maaseutuelinkeinojen eri tehtävissä, kuten neuvonta-, suunnittelu-, johtamis-, koulutus-, projekti-, tuotekehitys- ja markkinointitehtävissä. Myös jo ennestään suuri agrologiyrittäjien (etenkin maatalousyrittäjien) joukko on kasvussa. Pankit olivat 1980-luvulle saakka hyvin merkittävä agrologeja työllistänyt sektori. Nykyisissä ammattikorkeakouluopinnoissa voi keskittyä myös ympäristönsuojeluun, kouluttautuen sen alan ammattilaiseksi. Agrologit ja AMK-agrologit ovat järjestäytyneet Agrologien liittoon, joka on kuitenkin etupäässä koulukuntajärjestö. Se kuuluu yhteistyöjäsenenä STTK:oon. Liitolla on noin 4 000 jäsentä. Heistä noin 2400 on maatalousyrittäjiä, loput työskentelevät perinteisesti erilaisissa neuvonta-, suunnittelu-, opetus- ja markkinointitehtävissä. ==Agrologeja kouluttavat ammattikorkeakoulut== *Hämeen ammattikorkeakoulu *Jyväskylän ammattikorkeakoulu *Oulun ammattikorkeakoulu *Karelia-ammattikorkeakoulu *Lapin ammattikorkeakoulu *Savonia- ammattikorkeakoulu *Seinäjoen ammattikorkeakoulu *Yrkeshögskolan Novia == Lähteet == ==Aiheesta muualla== * Agrologien liitto * Agrologien työtehtävät * Maaseutuelinkeinojen koulutusohjelman yleiskuvaus (Opetushallitus) * Esimerkki maaseutuelinkeinojen koulutusohjelman toteutuksesta (AMK) (pdf) Luokka:Ammattikorkeakoulututkinnot Luokka:Maatalousammatit
MIM-23 Hawk

MIM-23 Hawk (MIM =Mobile-launched surface-to-air Missile tai Mobile Interception Missile) Viitattu 3.11.2020 on yhdysvaltalainen Raytheonin valmistama keskimatkan ilmatorjuntaohjus, joka oli käytössä ja valmistettiin myös muissa maissa. Ohjus otettiin palveluskäyttöön 1960-luvun alussa. Yhdysvallat poisti ohjuksen palveluskäytöstä vuonna 2002. Yhdysvaltain asevoimat aloitti kehitystyön puoliaktiiviseen tutkaan perustuvaan maaliin hakeutuvaan ilmantorjuntaohjukseen vuonna 1952. Vuonna 1954 valmistussopimus myönnettiin Raytheonille ohjukselle ja Northropille laukaisujärjestelmälle, tutkalle sekä tulenjohtojärjestelmälle. Ensimmäinen koelaukaisu oli vuonna 1956 ja alkukehitysvaihe päättyi vuonna 1957. Käyttöönotto oli elokuussa 1959 ja Yhdysvaltain merijalkaväki otti ohjuksen käyttöön vuonna 1960. Ohjuksessa on Aerojet General M22E8 kiinteän polttoaineen rakettimoottori. Ohjuksen taistelukärki sisältää sekä törmäyksestä että lähietäisyydellä toimivan sytyttimen (lähisytytin). Ohjus käyttää X-taajuusalueella toimivaa puoliaktiivista tutkaa. Käytännön taisteluetäisyys on 2-25 kilometriä. == Lähteet == Luokka:Ilmatorjuntaohjukset Luokka:Yhdysvaltalaiset ohjukset
Aníbal Cavaco Silva

Aníbal António Cavaco Silva (s. 15. heinäkuuta 1939 Boliqueime, Algarve, Portugali) on portugalilainen poliitikko, joka oli Portugalin presidentti 2006–2016. Aiemmin hän on toiminut Portugalin pääministerinä vuosina 1985–1995. Cavaco Silva edustaa keskusta-oikeistolaista Sosiaalidemokraattista puoluetta. == Elämä == Cavaco Silva suoritti tutkinnon rahoituksesta Lissabonin ISCEF-yliopistossa ja myöhemmin taloustieteen tohtorin tutkinnon Yorkin yliopistossa. Cavavo Silva on toiminut luennoitsijana ISCEF:llä ja professorina Lissabonin NOVA-yliopiston taloustieteellisessä tiedekunnassa. Tullessaan valituksi presidentiksi Cavaco Silva toimi luennoitsijana Portugalin katolisessa yliopistossa. Asepalveluksensa hän on suorittanut upseerina Lourenzo Marquesissa (nyk. Maputo) Mosambikissa vuosina 1962–1965. Parlamenttiin Cavaco Silva valittiin 1980 ja puolueen johtoon Mota Pinton kuoleman jälkeen vuonna 1985. Cavaco Silva toimi Portugalin pääministerinä kauemmin kuin kukaan aikaisempi demokraattisesti valittu pääministeri, muutamaa viikkoa vaille kymmenen vuotta vuosina 1985–1995. Pääministerin tehtävästä Cavaco Silva luopui pyrkiäkseen vuoden 1996 vaaleissa Portugalin presidentiksi, mutta hävisi sosialistien ehdokkaalle, Lissabonin pormestari Jorge Sampaiolle. Tappion jälkeen Cavaco Silva vetäytyi politiikasta. Hän työskenteli vuoteen 2004 asti Portugalin keskuspankin (Banco de Portugal) johtokunnan neuvonantajana, minkä jälkeen hän toimi Portugalin katolisen yliopiston professorina. Cavaco Silva asettui ehdolle vuoden 2006 presidentinvaaliin, jossa hänet valittiin suoralla kansanvaalilla Portugalin presidentiksi jo ensimmäisellä kierroksella. Hänet valittiin myös toiselle kaudelleen vuonna 2011 heti ensimmäisellä kierroksella. Cavaco Silvan kausi presidenttinä päättyi 6. maaliskuuta 2016. Cavaco Silva on ollut vuodesta 1963 asti naimisissa Maria Alves da Silvan (s. 1938) kanssa. Heillä on kaksi lasta. ==Lähteet== ==Aiheesta muualla== *Página Inicial da Candidatura do Professor Aníbal Cavaco Silva Luokka:Eurooppa-neuvoston puheenjohtajat Luokka:Portugalin presidentit Luokka:Portugalin pääministerit Luokka:Portugalilaiset professorit Luokka:Vuonna 1939 syntyneet Luokka:Elävät henkilöt
James Michael Tyler

James Michael Tyler (28. toukokuuta 1962 Greenwood, Mississippi – 24. lokakuuta 2021) oli yhdysvaltalainen näyttelijä. Hänen tunnetuimmat roolisuorituksensa ovat elokuvassa The Disturbance At Dinner (1998) sekä televisiosarjassa Frendit (1994–2004). ==Elämäkerta== Tyler syntyi viisilapsisen perheen nuorimpana lapsena vuonna 1962. Hän oli 11-vuotiaana menettänyt molemmat vanhempansa, ja hän muutti asumaan siskonsa luokse. Tyler kiinnostui vuonna 1984 näyttelemisestä opiskellessaan Clemsonin yliopistossa, mistä hän sai tutkinnon geologiasta. Hän muutti 1988 Los Angelesiin, missä hän työskenteli tuotantoapulaisena ja avustavana leikkaajana. Ennen näyttelijänuraa Tyler oli työskennellyt useissa kahviloissa ja lopulta sai Frendit-sarjassa Guntherin roolin, joka työskenteli kahvilassa. Hänet valittiin rooliin sillä perusteella, että hän osasi käyttää espresso-konetta. Guntherin ensimmäinen esiintyminen oli Frendien toisessa jaksossa, ja sen jälkeen hänet nähtiin säännöllisesti kaikkina kymmenenä kautena. Frendien lisäksi Tyler näytteli muun muassa sarjoissa Sabrina, teininoita ja Tuho- osasto. Tylerilla todettiin vuonna 2018 edennyt eturauhasen syöpä. Julkisuuteen hän toi asian vasta vuonna 2021 Friends: The Reunion -erikoisjakson jälkeen. Samana vuonna hänen spoken word -esityksensä Stephan Kalinichin runosta ”If You Knew” sovitettuun lyhyeksi videoksi, jonka tarkoitus oli kerätä huomiota Prostate Cancer Foundation -säätiölle. Tyler kuoli syöpään lokakuussa 2021. ==Filmografiaa== *Frendit (1994–2004, tv-sarja) *The Disturbance At Dinner (1998) *Foreign Correspondenst (1999) *Motel Blue (1999) *Live Whit It (2008) ==Vierailut== *Just Shoot Me! (2000) *Sabrina, teininoita (2001) *Scrubs (2005)http://www.imdb.com/name/nm0878837/bio ==Lähteet== Luokka:Yhdysvaltalaiset näyttelijät Luokka:Vuonna 1962 syntyneet Luokka:Vuonna 2021 kuolleet
Royal Jordanian

Royal Jordanian Airlines () on jordanialainen lentoyhtiö. Sillä on lentokohteita neljässä maanosassa. Lentoyhtiön päälentoasema on Kuningatar Alian kansainvälinen lentoasema Ammanissa, jossa sijaitsee myös yhtiön pääkonttori. Royal Jordanian on Arab Air Carriers Organizationin ja Oneworld- allianssin jäsen. == Kohteet == === Afrikka === * ** Alexandria ** Kairo ** Al 'Arish ** Sharm el-Sheikh * ** Tripoli * ** Khartum * **Tunis ===Aasia=== * ** Abu Dhabi ** Dubai ** Al-Ain * ** Manama * * ** Delhi ** Mumbai * ** Larnaka * ** As Sulaymaniyah ** Bagdad ** Basra ** Arbil * ** Tel Aviv * ** Aden ** Sanaa * ** Amman, tukikohta ** Aqaba * ** Peking ** Shanghai * ** Kuwait (kaupunki) * ** Beirut * ** Kuala Lumpur * ** Masqat (Oman Airin operoima) * ** Doha * ** Dammam ** Jedda ** Riad * * ** Aleppo ** Damaskos * ** Colombo * ** Bangkok ===Eurooppa=== * ** Wien * ** Pariisi * ** Frankfurt ** München * ** Ateena * ** Rooma ** Milano * ** Amsterdam * ** Moskova * ** Barcelona ** Madrid * ** Geneve ** Zürich * ** Istanbul * ** Lontoo === Pohjois-Amerikka === * ** Chicago ** Detroit ** New York * ** Montreal == Laivasto == Laivaston keski-ikä heinäkuussa 2022 on 12,2 vuotta. Royal Jordanian laivasto Konetyyppi Lukumäärä Tilauksia Huomautuksia Airbus A319-100 5 — Airbus A320-200 5 — Airbus A321-200 2 — Boeing 787-8 Dreamliner 7 — Embraer 175 2 — Embraer 195 2 — Yhteensä 23 0 Royal Jordanian Cargon laivasto Konetyyppi Lukumäärä Tilauksia Huomautuksia Airbus A310-300F 1 — Yhteensä 1 0 == Lähteet == == Aiheesta muualla == *Royal Jordanian Luokka:Jordanialaiset lentoyhtiöt Luokka:Kansalliset lentoyhtiöt Luokka:Oneworld
Talviloma

Talviloma, aikaisemmin ja edelleen puhekielessä hiihtoloma, on Suomessa koulujen kevätlukukaudella helmi-maaliskuussa pidettävä noin viikon mittainen loma. Sen ajankohta vaihtelee nykyään alueittain ja lomat on porrastettu kolmelle viikolle. Lisäksi talvilomaksi kutsutaan vuosilomalain piirissä olevien työntekijöiden lomaviikkoa, joka toisin kuin kesäloma myönnetään lomakauden ulkopuoliseksi ajaksi. == Loman ajankohta == Talviloma ajoittuu ajankohdiltaan kalenterivuoden 8., 9. tai 10. viikolle. * 8. viikko ** Etelä- Suomesta *** Uusimaa ** lounainen Suomi *** Ahvenanmaa *** Satakunta *** Varsinais-Suomi * 9. viikko ** Etelä-Suomesta *** Kanta-Häme *** Päijät-Häme ** Kaakkois-Suomi *** Etelä-Karjala *** Etelä-Savo *** Kymenlaakso ** Länsi- Suomi *** Etelä-Pohjanmaa *** Keski-Pohjanmaa *** Keski-Suomi *** Pirkanmaa *** Rannikko-Pohjanmaa * 10. viikko ** Itä-Suomi *** Pohjois-Karjala *** Pohjois-Savo ** Pohjois-Suomi *** Kainuu *** Lappi *** Pohjois-Pohjanmaa Porrastuksella pyritään välttämään ruuhkahuiput eritoten Lapin talviurheilukeskuksissa. == Alusta nykyhetkeen == Kauniaislaisen koulun, Grankulla Samskolan johdossa oli 1920-luvulla herännyt ajatus lomasta talvella vuoden alkukuukausina, jotta oppilaille tarjoutuisi tilaisuus hiihtourheilun laajamittaiselle harrastamiselle. Kouvolalainen voimistelunopettaja Santeri Hirvonen puolestaan ehdotti Kasvatus ja koulu -lehdessä vuonna 1926 koululaisille sisätiloissa työskentelyn vastapainoksi hiihtolomaa. Hän kirjoitti, että keväthangilla hiihtäessään lapset saisivat raitista ilmaa ja kestävyyttä lopun lukuvuoden puurtamiselle. Grankulla Samskola järjesti ensimmäisen kerran kuuden päivän mittaisen ”urheiluloman” vuoden 1927 kahdeksannella viikolla. Lauri Pihkala ryhtyi ajamaan asiaa eteenpäin 1930-luvun alussa. Kouluhallitus hyväksyi idean ja vuonna 1933 hiihtoloma otettiin käyttöön kaikissa Suomen kansa- ja oppikouluissa. Suomen liikuntahallintoa tutkineen dosentti Erkki Vasaran mukaan koulujen hiihtolomat olivat yksi näkyvimmistä ja merkittävimmistä liikuntapoliittisista käytännön toimista 1920- ja 1930-luvuilla. Nykyään hiihdon merkitys talvilomalla on vähentynyt, mutta edelleen monet hiihtävät ja/tai laskettelevat talvilomallaan. == Lähteet == * Erkki Vasara (1997), Valkoisen Suomen urheilevat soturit, Suojeluskuntajärjestön urheilu- ja kasvatustoiminta vuosina 1918–1939, SHS, Bibliotheca Historica 23. * Jari Kanerva (2006). Liikuntatieteellinen Seura. Ajatus hiihtolomasta syntyi 80 vuotta sitten. * Grankulla Samskola 1907 – 1957. Holger Schildts Förlag. Helsingfors 1957 * Erkki Vasara (2004), Valtion liikuntahallinnon historia. Liikuntatieteellisen Seuran julkaisu nro 157. === Viitteet === Luokka:Liikunta Luokka:Loma Luokka:Seulonnan keskeiset artikkelit
Pop pop pop

Pop pop pop on Eppu Normaali -nimisen suomalaisen rockyhtyeen vuonna 1982 julkaistu kokoelma, joka sisältää tunnetuimpia kappaleita vuosilta 1978–1982. Albumin mielenkiintoisimpana kappaleena voinee pitää rumpali Aku Syrjän vuoden 1980 soolosinglen b-puolta ”Sikaillaan”. Levyn kansikuva on päivitetty versio vuoden 1978 debyyttialbumin Aknepopin kannesta. CD-versiossa "Poliisi pamputtaa taas"-kappale on Aknepop-levyn versio. Alkuperäisessä vinyylilevyssä kappaleesta kuullaan singleversio. == Kappaleet == # # # # # # # # # # # # # ==Kokoonpano== *Martti Syrjä - laulu (paitsi kappale 2) *Pantse Syrjä - kitara, taustalaulu, basso (kappale 2) *Juha Torvinen - kitara *Mikko Nevalainen - basso, paitsi kappaleet 1, 2, 4, 6, 7, 8 ja 13 *Aku Syrjä - rummut, laulu (kappale 2) *Mikko Saarela - basso (kappaleet 1, 4, 6, 7, 8 ja 13) == Alkuperäisten albumien kappalelähteet == *Aknepop (1978) (7.) *Maximum Jee & Jee (1979) (4., 8. & 13.) *Mekin tehtiin rakkautta (single) (1979) (6.) *Akun tehdas (1980) (1., 9. & 11.) *Cocktail Bar - Musiikkia Rantalasta (1981) (5. & 10.) *Pannaan pannaan (single) (1982) (3.) *Tie vie (1982) (12.) Luokka:Vuoden 1982 kokoelma-albumit Luokka:Eppu Normaalin kokoelma-albumit
Revenge

Revenge voi viitata seuraaviin: *Revenge, Bill Cosbyn albumi vuodelta 1968 *Revenge, Eurythmicsin albumi vuodelta 1986 *Revenge, KISSin albumi vuodelta 1992 *Revenge, Iron Firen albumi vuodelta 2006 *The Revenge, Russell Allenin ja Jørn Landenin studioalbumi vuodelta 2007 *Revenge, vuoden 1990 elokuva, jonka pääosia näyttelivät Kevin Costner ja Madeleine Stowe *Revenge, Coralie Fargeat’n ohjaama elokuva vuodelta 2017 *Revenge, New Order -basisti Peter Hookin yhtye *Revenge, black metal -yhtye *Kosto (Revenge), yhdysvaltalainen televisiosarja ;Britannian kuninkaallinen laivasto *Revenge-luokka, ensimmäisen maailmansodan aikainen taistelulaivaluokka *Revenge (1577), 46-tykkinen kaljuuna *Revenge (1650), 42-tykkinen alus *HMS Revenge (1654), 58-tykkinen kolmannen luokan linjalaiva *HMS Revenge (1699), 70-tykkinen kolmannen luokan linjalaiva *HMS Revenge (1716), 70-tykkinen kolmannen luokan linjalaiva *HMS Revenge (1755), 28-tykkinen kuudennen luokan alus *HMS Revenge (1778), 14-tykkinen prikisluuppi *HMS Revenge (1796), 8-tykkinen kutteri *HMS Revenge (1805), 74-tykkinen kolmannen luokan linjalaiva *HMS Revenge (1859), 91-tykkinen toisen luokan linjalaiva *HMS Revenge (1892), Royal Sovereign -luokan taistelulaiva *HMS Revenge (06), Revenge-luokan taistelulaiva *HMS Revenge (S27), Resolution-luokan ydinsukellusvene
Keltinmäki

Keltinmäki on kaupunginosa Jyväskylässä. Se on osa Keltinmäki-Myllyjärvi- suuraluetta. Sen pienalueiden yhteenlaskettu väkiluku oli 6 671 joulukuussa 2020.Jyväskylän väestö pienalueittain. Jyväskylän kaupunki. Viitattu 1.1.2022. Usein Keltinmäellä epävirallisesti tarkoitetaan pelkkää Keltinkeskuksen 1970-luvulla rakennettua aluetta, jonka itäosassa on rivi-, länsiosassa kerrostaloja. Kaupunginosan muita alueita ovat pääosin 1980-luvulla rakennettu Mäyrämäki ja 2000-luvun ensimmäisinä vuosina rakennettu Mustalampi ovat pientalovaltaisia asuinalueita Keltinmäen länsiosassa. Keltinmäen itäosassa ovat niin ikään pientalovaltaiset Myllyjärven, Ylä-Myllyjärven asuinalueet. Alueen pääkatuina ovat Myllyjärventie, Keltinmäentie, Mäyrämäentie ja Mustalammentie, joista useimmat alueen pienemmät kadut haarautuvat. == Alueen palveluita ja toimintaa == Keltinkeskuksessa on muun muassa kirkko, alakoulu, päiväkoti, lähikirjasto, päiväkeskus, koirapuisto ja ostoskeskus, jossa toimii Sale ja R-kioski. Myös Myllyjärvellä ja Mäyrämäessä on päiväkotitoimintaa. Lisäksi Mäyrämäessä toimii K-Market ja Myllyjärvellä sijaitsee palvelukoti ja pizzeria-pub. Keltinmäessä sijaitsee myös Kelan atk-keskus ja vesitorni. Keltinmäellä ja Myllyjärvellä on yhteinen ilmaisjakelulehti Kukkulan Kaiku. Keltinmäessä on toiminut Keltinmäen asukasyhdistys ry vuodesta 1976 asti. Myllyjärven, Ylä-Myllyjärven ja Roninmäen rinteen asuinalueilla toimii Myllyjärven asukkaat ry -asukasyhdistys. Mäyrämäen ja Mustalammen asukasyhdistys järjestää Kotalammen toimintapuistossa vuosittain Kotalampi Rock -tapahtuman, jossa on livemusiikkia ja koko perheelle suunnattua ohjelmaa. == Tunnettuja Keltinmäessä asuneita == * Are (s. 1989), rap-artisti * Jyrki Välivaara (s. 1976), jääkiekkoilija; kotoisin Myllyjärveltä *Susanna Vainiola, radiotoimittaja == Kuvia == Tiedosto:Keltinmäki ostoskeskus.jpg|Keltinmäen 1970-luvulla rakennettu ostoskeskus Keltinkeskuksessa Tiedosto:Keltinmäki Church.JPG|Keltinmäen kirkko Tiedosto:Jyväskylä - Loukkukorventie 6 A.jpg|KOAS -vuokratalo Myllyjärvellä Tiedosto:Jyväskylä Porrastie 2.jpg|Kerrostalo Porrastiellä Myllyjärvellä Tiedosto:K-Market Mäyrämäki.jpg|K-Market Mäyrämäki Tiedosto:Jyväskylä - Keltinmäki2.jpg|Mustalammen pientaloja Tiedosto:Keltinmäen päiväkoti.jpg|Keltinmäen päiväkoti Tiedosto:Keltinmäen koulu.jpg|Keltinmäen koulu == Lähteet == ==Aiheesta muualla== * Keltinmäen asukasyhdistys Luokka:Keltinmäki
Lyömättömät

Lyömättömät on Eppu Normaalin vuonna 1989 julkaistu kokoelma. Se sisältää yhtyeen suurimmat hittikappaleet vuosilta 1978–1989. Albumia on julkaistu usean värisillä kansilla, LP-levyä neljällä, CD-levyä ainakin kolmella, samoin kasettia ainakin kolmella taustavärillä. ==Kappaleet== # # # # # # # # # # # # CD- ja kasettiversioiden bonuskappaleet # * # Lisäksi CD:llä # * ==Alkuperäisten albumien kappalelähteet== *Aknepop (1978) (15.) *Maximum Jee & Jee (1979) (11.) *Akun tehdas (1980) (2. & 13.) *Cocktail Bar (1981) (-) *Tie vie (1982) (4.) *Aku ja köyhät pojat (1983) (5. & 14.) *Rupisia riimejä, karmeita tarinoita (1984) (3. & 10.) *Kahdeksas ihme (1985) (1., 6. & 7.) *Valkoinen kupla (1986) (8.) *Imperiumin vastaisku (1988) (9. & 12.) == Lähteet == Luokka:Vuoden 1989 kokoelma-albumit Luokka:Eppu Normaalin kokoelma-albumit
Revenge (Eurythmicsin albumi)

__NOTOC__ Revenge on Eurythmicsin viides albumi. Alkuperäinen julkaisuvuosi oli 1986. Vuonna 2005 SonyBMG julkaisi uusintapainoksen joka sisältää bonusraitoja ja uudelleenmiksauksia. Albumi oli kaupallinen menestys. Billboardin listoilla se saavutti sijoituksen 12. Kappale "Missionary Man" saavutti Billboardin singlelistoilla sijoituksen 1. ja kappale "Thorn in My Side" sijoituksen 68. Suomessa albumi debytoi virallisen albumilistan toisella sijalla, ja pysyi listalla yhteensä 35 viikkoa. Kotimaassaan se nousi Britannian albumilistan kolmannelle sijalle. Julkaisua seurasi laaja maailmankiertue, jonka Australian osuudesta julkaistiin myös video. == Kappaleet == Kaikki kappaleet kirjoittaneet Annie Lennox ja Dave Stewart, ellei toisin mainittu. # # # # # # # # # # === Vuoden 2005 uusintajulkaisu === # * # # # # # == Kokoonpano == === Eurythmcs === * Annie Lennox – lyömäsoittimet, kosketinsoittimet, laulu * Dave Stewart – kitara, kosketinsoittimet, laulu === Muut muusikot === * Jon Bavin – kosketinsoittimet * Clem Burke – rummut * Phil Chen – bassokitara * Gully – syntetisaattori * Joniece Jamison – laulu, taustalaulu * Michael Kamen – jousisoittimet, johtaja, orkestrointi * John McKenzie – bassokitara * Patrick Seymour – kosketinsoittimet * Jannick Top – bassokitara * Bernita Turner – laulu, taustalaulu * Jimmy "Z" Zavala – huuliharppu, saksofoni == Arvostelut == * Allmusic: Allmusic review * Robert Christgau: B+Robert Christgau review == Lähteet == Luokka:Vuoden 1986 albumit Luokka:Eurythmicsin albumit
Oikeus omaan kieleen

Oikeus omaan kieleen on kansalaisoikeus, jonka perusteella ihmisillä on oikeus oman äidinkielensä ylläpitämiseen ja käyttämiseen ja itsensä julkiseen ilmaisuun omalla äidinkielellään. Kielellisten, kulttuurillisten tai etnisten vähemmistöjen oikeutta käyttää omaa kieltään on pyritty joissain maissa rajoittamaan esimerkiksi vähemmistön sulauttamiseksi valtaväestöön. YK:n Taloudellisten, sosiaalisten ja sivistyksellisten oikeuksien sopimuksen 15 artiklan mukaan yksilöllä on oikeus ottaa osaa kulttuurielämään ja sopimusvaltiot velvoitetaan toimenpiteisiin, jotka ovat välttämättömiä sivistyksen kehittämisen ja levittämisen kannalta. Euroopan sosiaalinen peruskirja velvoittaa Euroopan neuvoston edistämään ja helpottamaan mahdollisuuksien mukaan maahanmuuttajien lapsien äidinkielenopetusta ja myös vastaanottajamaan kielen opettamista maahanmuuttajille.Asetus uudistetun Euroopan sosiaalisen peruskirjan voimaansaattamisesta Suomen perustuslaki turvaa suomalaisille oikeuden käyttää tuomioistuimessa ja muiden viranomaisten kanssa asioidessa omaa kieltään, suomea tai ruotsia. Samoin taataan suomen- ja ruotsinkielisen väestön sivistykselliset tarpeet. Lisäksi perustuslaissa määritellään, että saamelaisilla alkuperäiskansana sekä romaneilla ja muilla ryhmillä on oikeus ylläpitää ja kehittää omaa kieltään ja kulttuuriaan. Perustuslain määrittelemiä oikeuksia on tarkemmin määrätty kielilaissa.Kielilaki Myös saamelaisten Saamen kielilaki ja viittomakielisten oikeuksista säädetään lailla. Maahanmuuttajilla on oikeus säilyttää kulttuuriaan ja kieltään myös kotouttamislain mukaan.Kotouttamislaki ==Katso myös== * *Suomen kielipolitiikka == Lähteet == Luokka:Oikeudet ja vapaudet Luokka:Kielipolitiikka Luokka:Perusoikeudet
Traffic

Traffic on Steven Soderberghin ohjaama draamaelokuva vuodelta 2000. Se käsittelee huumekaupan kiemuroita monesta eri näkökulmasta. Trafficin kolmea keskeistä henkilöä näyttelevät Michael Douglas, Catherine Zeta-Jones ja Benicio del Toro. Elokuvan sivurooleissa nähdään paljon tuttuja näyttelijöitä ja mukana on myös pienet roolit kuudelta amerikkalaiselta poliitikolta. Elokuva voitti useita palkintoja mm. neljä Oscaria. The New York Timesin kriitikot valitsivat Trafficin vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == ==Vastaanotto== ===Palkinnot=== ====Oscarit==== *Paras miessivuosa: Benicio del Toro *Paras ohjaus: Steven Soderbergh *Paras sovitettu käsikirjoitus: Stephen Gaghan *Paras leikkaus: Stephen Mirrione Ehdokkaana: *Paras elokuva ====BAFTA==== *Paras miessivuosa: Benicio del Toro *Paras sovitettu käsikirjoitus: Stephen Gaghan Ehdokkaana: *Paras ohjaus: Steven Soderbergh *Paras leikkaus: Stephen Mirrione ====Golden Globet==== *Paras miessivuosa: Benicio del Toro *Paras käsikirjoitus: Stephen Gaghan Ehdokkaana: *Paras draamaelokuva *Paras naissivuosa: Catherine Zeta-Jones *Paras ohjaaja: Steven Soderbergh ==Lähteet== Luokka:Vuoden 2000 saksalaiset elokuvat Luokka:Yhdysvaltalaiset rikosdraamaelokuvat Luokka:Steven Soderberghin ohjaamat elokuvat Luokka:Vuoden 2000 yhdysvaltalaiset elokuvat Luokka:Yhteiskunnalliset elokuvat Luokka:Televisiosarjoihin perustuvat elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan sovitetun käsikirjoituksen Oscar- palkinnon saaneet elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat
Risto Hieta

Risto Juha Sakari Hieta (s. 19. syyskuuta 1956 Mänttä) on suomalainen rooli- ja tietokonepelikulttuurin parissa vaikuttava henkilö. Hän on laatinut itse lukuisia roolipelejä, ja hänet tunnetaan myös pelejä käsittelevissä lehdissä ilmestyneistä palstoista ja kolumneista. Hieta tuli monelle tutuksi Nordic- tai Nordic the Incurable -nimellä"Incurable" eli "parantumaton" viittasi siihen, että Nordic on parantumaton intoilija lohikäärmeiden suhteen MikroBitti-lehden Peliluola-palstan pitäjänä. Peliluolassa julkaistiin pelivinkkejä, ennätyksiä ja pienimuotoisia peliarvosteluita. Lukijoiden lähettämillä kirjeillä oli tärkeä osa palstan sisällössä. Palstan alussa oli usein tarina, joka perustui Nordicin pelaamien roolipeliseikkailujen tapahtumiin. Ensimmäinen Peliluola oli MikroBitin numerossa 3/1985 ja viimeinen julkaistiin vuonna 1998. Varsinkin palstan alkuaikoina, jolloin pelaamista käsittelevää kirjoittelua ilmestyi Suomessa hyvin vähän, Peliluola oli merkittävä suomalaiselle tietokone- ja roolipelikulttuurille. Myöhemmin Nordic kirjoitti kolumneja Pelit-lehteen. Hieta on lisäksi avustanut suomalaisia roolipelilehtiä, kuten Sinistä lohikäärmettä, Magusta ja Claymorea. Hän on kirjoittanut myös Skrolli-lehteen. Tietokonepelien arvostelijana Hieta toimi MikroBitin alkuaikoina ja pelisuosikki vuosien ajan oli Boulder Dash, joka sai Nordicilta "vuoden peli" tittelin vielä lukuisia vuosia ilmestymisensä jälkeen.MikroBitti 1988/12, s. 61 Hieta julkaisi vuonna 1986 ensimmäisen suomalaisen roolipelin, Miekka ja magia. Muita hänen suunnittelemiaan pelejä ovat muun muassa Ace-pelien kustantamat Elhendi ja Astra sekä Myrrysmiesten kustantama Lännen maat. Hän on myös tehnyt useita pieniä roolipelejä Arctic Ranger Production -yhtiön nimissä. Hieta työskenteli Fantasiapelit-ketjun liikkeessä Tampereella, kunnes jäi eläkkeelle vuonna 2022. Vuonna 2006 hänelle myönnettiin elämäntyöpalkintona Kultainen lohikäärme Ropecon-tapahtumassa. ==Julkaisuja== *JAMES BOND 007 Agenttipeli, Voitto Pohjola Ky, 1984 *The Secret Treasure of Raguoc in the Acirema Dungeons (roolipeli), omakustanne, 1985 *Miekka ja Magia roolipeli, Pro-Ultimate oy, Tampere, 1987 *Rapier, roolipeli, ACE-pelit 1989 *Astra, roolipeli (Ari Tukiaisen kanssa), ACE-pelit, 1991 *Elhendi, roolipeli, ACE-pelit, 1993 *Roolipeliopas, ARP, Tampere 1994 *Kalmo, zombiroolipeli, ARP, Tampere 1999 *Väinö D20, pelinjohtajaton roolipeli, ARP, Tampere, 2000 *Lännen maat, tarinapeli, Myrrysmiehet, Helsinki, 2013 *Valon maa, opetusroolipeli, Otavan opisto, 2013 *Marsin agentit, parviälyroolipeli, Myrrysmiehet, Helsinki, 2014 *Tupilak, noppapeli Grönlannista, Myrrysmiehet, Helsinki, 2015 ==Lähteet== ==Aiheesta muualla== * * * JAMES BOND 007 Agenttipeli Board Game Geek -sivustolla Luokka:Roolipelisuunnittelijat Luokka:Suomalaiset toimittajat Luokka:Syntymävuosi puuttuu Luokka:Elävät henkilöt
Nordic

Nordic voi tarkoittaa seuraavia asioita: *Nordic, Pohjoismaiden yhteistyöjärjestö *Nordic+ Pohjoismaiden, Hollannin ja Ison-Britannian yhteistyöjärjestö *Nordic, Risto Hietan käyttämä nimimerkki *MGP Nordic, pohjoismainen lasten laulukilpailu
Herrasmies

Herrasmies tarkoittaa nykyisin hieno- ja tahdikaskäytöksistä (usein myös hyvin pukeutunutta) miestä. Herrasmiehen piirteitä ovat hienostuneet käytös-, seurustelu- ja pöytätavat, kohteliaisuus ja ylimyksellinen eleganssi. Alun perin käsite on sääty-yhteiskunnan aikainen nimitys ylimpien luokkien miehistä, 1600-luvulle saakka pelkästään aatelistoon kuuluvista. Myöhemmin sana laajeni tarkoittamaan myös korkeita virkamiehiä, puoliaatelisia, suurmaanomistajia ja porvareita. Molemmat sukupuolet käsittävä ilmaisu oli herrasväki. Muiden kielten herrasmiestä tarkoittava sana periytyy latinan gentilis-sanasta, joka tarkoittaa sukuun () kuuluvaa. Sanalla on viitattu erityisesti hyvän perheen miespuoliseen jäseneen, jolla on suvun maine suojeltavanaan. Sana kehittyi myöhemmin synonyymiksi aatelille. Silti sillä saatettiin myös viitata papistoon ja varakkaisiin porvareihin. == Katso myös == * Kalos kagathos == Lähteet == == Aiheesta muualla == Luokka:Mieskulttuuri Luokka:Miesten nimitykset Luokka:Ritarillisuus Luokka:Sääty-yhteiskunta
Whole Lotta Love

Whole Lotta Love on rockyhtye Led Zeppelinin tunnetuimpia kappaleita. Sen perusriffistä on tullut jonkinlainen klisee, kuten Deep Purplen "Smoke on the Wateristakin". Kappale on julkaistu yhtyeen toisella albumilla Led Zeppelin II vuonna 1969. Kappaleen säveltäjiksi ilmoitettiin Led Zeppelinin jäsenet. Käytännössä se kuitenkin selvästi perustuu tunnetun rhythm and blues -muusikko Willie Dixonin sävellykseen "You Need Love". Led Zeppelin joutui tästä syystä vaikeuksiin Willie Dixonin kanssa ja sai maksaa korvausta. Myöhemmillä julkaisuilla Dixonin nimi on myös lisätty kappaleen säveltäjätietoihin. Tapaus ei ole rockhistoriassa mitenkään ainutlaatuinen: moni muukin tuon ajan rockyhtye merkitsi mustilta bluesartisteilta kopioitujen kappaleiden tekijänoikeuksia omiin nimiinsä. Kyse ei välttämättä ollut pelkästä röyhkeydestä vaan myös siitä, että tekijänoikeuksiin yleensäkin suhtauduttiin tuolloisessa rockmusiikissa nykyistä joustavammin. Tämän lisäksi blues- standardien tekijänoikeuksista oli usein epäselvyyttä. "Whole Lotta Lovessa" on käytetty harvinaista, venäläistä alkuperää olevaa theremin-soitinta, jonka kehitti 1919 Léon Theremin. Thereminiä soitetaan liikuttamalla käsiä lähemmäs ja loitommas kahta antennia. ==Kappaleen kuvaus== Kappale alkaa kitarariffillä, joka parin soitto kerran jälkeen lyhenee puoleen ja se pysyy ensimmäisen säkeistön aikana samanlaisena. Basso tulee pian mukaan. Kertosäkeen alkaessa rummut tulevat mukaan. Kertosäkeessä toistetaan lausetta "Wanna whole lotta love?". Toisen kertosäkeen jälkeen basso hiljentyy ja rumpujen hi-hat soi tiuhaa tahtia. Taustalla Robert Plant kiljuu "love" Jimmy Pagen aaltomaisten, ampiasilta kuulostavien ääniefektien siivittämänä. Yhtäkkiä kappaleeseen tulee raskas heavy metal -poljenta, jossa basso ja rummut tuottavat samanaikaisella tahdilla tuhdin soundin. Välissä kuuluu kitarasooloilua. Tämän jälkeen kappale jatkuu alkuperäisellä kaavalla. Pian kertosäkeen jälkeen kappale loppuu häivytykseen. == Triviaa == * Kummeli- sketsisarjassa Speedy-niminen heavymies soittaa aina kitarallaan "Whole Lotta Loven" tunnettua kitarariffiä. == Lähteet == ==Aiheesta muualla== * Led Zeppelin - Whole Lotta Love (1997 Promo) YouTubessa Luokka:Led Zeppelinin kappaleet Luokka:Vuoden 1969 kappaleet
Vapaasyntyinen

Vapaasyntyinen on sääty-yhteiskuntaan liittyvä termi. Sillä tarkoitetaan ihmistä, joka ei ole syntynyt orjaksi tai muuten epävapaaksi. Vapaasyntyisiä luokkia ovat useimmiten olleet porvaristo, aateli (sotilasluokka) ja papisto, joskin on ollut myös yhteiskuntia, joissa edellä mainitut luokat eivät ole olleet täysin vapaasyntyisiä. Pohjoismaissa myös talonpojat ovat olleet vapaasyntyisiä. Antiikin demokratioissa vain vapaasyntyiset miehet olivat oikeutettuja ottamaan osaa päätöksentekoon ja nauttivat täysistä kansalaisoikeuksista. Antiikin Kreikassa yläluokalla oli aikaa opiskella, keskustella filosofisista ja yhteiskunnallisista kysymyksistä sekä käydä teattereissa, koska orjat hoitivat kaiken raskaan työn. Rangaistukseksi vapaa mies saatettiin asettaa epävapaaseen asemaan, toisin sanoen menettämään kansalaisoikeutensa, vaikkei tätä varsinaiseksi orjaksi alistettukaan. Yleensä kaikissa yhteiskunnissa vapaan miehen oikeuksiin on kuulunut aseenkanto- oikeus. == Katso myös == * Talonpoikainen vapaus == Lähteet == Luokka:Sääty- yhteiskunta
Päämääränä Cold Mountain

Päämääränä Cold Mountain (Cold Mountain) on vuonna 2003 ensi-iltansa saanut yhdysvaltalainen draamaelokuva, jonka on ohjannut ja käsikirjoittanut Anthony Minghella. Käsikirjoitus perustuu Charles Frazierin samannimiseen kirjaan. Elokuvan päärooleissa esiintyvät Jude Law, Nicole Kidman, Renée Zellweger, Philip Seymour Hoffman ja Natalie Portman. Elokuva sijoittuu Yhdysvaltojen sisällissotaan. Law näyttelee Etelävaltioiden sotilasta nimeltä W. P. Inman, joka tympääntyneenä sotaan lähtee kohti kotiaan Cold Mountainilla, Pohjois- Carolinassa, ja rakastamaansa naista Adaa (Kidman). Cold Mountain on vuori Pohjois-Carolinassa Appalakeilla. W. P. Inman oli oikea Etelävaltioiden sotilas, joka karkasi palveluksesta kahdesti. Elokuva kuvattiin Transilvanian alueella Romaniassa. Päämääränä Cold Mountain merkitsi melkoista täyskäännöstä elokuvaleikkauksessa. Walter Murch käytti leikatessaan elokuvaa Applen alle tuhat dollaria maksavaa Final Cut Pro -ohjelmaa ja normaalia PowerMac G4 -konetta. Tämä oli iso askel suuren budjetin filmeille, joissa oli yleensä käytetty leikkaukseen kalliita Avid-järjestelmiä. == Näyttelijät == == Palkintoja == === Oscarit === *Paras naissivuosa: Renée Zellweger Ehdokkaana: *Paras miespääosa: Jude Law *Paras kuvaus: John Seale *Paras leikkaus: Walter Murch *Paras elokuvamusiikki: Gabriel Yared *Paras laulu: T-Bone Burnett, Elvis Costello (Scarlet Tide) *Paras laulu: Sting (You Will Be My Ain True Love) === BAFTAt === *Paras naissivuosa: Renée Zellweger *Paras elokuvamusiikki: Gabriel Yared Ehdokkaana: *Paras elokuva *Paras miespääosa: Jude Law *Paras ohjaaja: Anthony Minghella *Paras sovitettu käsikirjoitus: Anthony Minghella *Paras kuvaus: John Seale *Paras leikkaus: Walter Murch *Paras puvustus: Ann Roth, Carlo Poggioli *Paras maskeeraus: Paul Engelen, Ivana Primorac *Paras tuotantosuunnittelu: Dante Ferretti *Paras äänitys: Eddy Joseph, Ivan Sharrock, Walter Murch, Mike Prestwood Smith, Matthew Gough === Golden Globet === *Paras naissivuosa: Renée Zellweger Ehdokkaana: *Paras draamaelokuva *Paras miespääosa draamaelokuvassa: Jude Law *Paras naispääosa draamaelokuvassa: Nicole Kidman *Paras ohjaaja: Anthony Minghella *Paras käsikirjoitus: Anthony Minghella *Paras elokuvamusiikki: Gabriel Yared *Paras laulu: Sting (You Will Be My Ain True Love) == Aiheesta muualla == * Luokka:Vuoden 2003 yhdysvaltalaiset elokuvat Luokka:Yhdysvaltalaiset draamaelokuvat Luokka:Anthony Minghellan ohjaamat elokuvat Luokka:Parhaan naissivuosan Oscar-palkinnon saaneet elokuvat Luokka:Golden Globe -palkitut elokuvat Luokka:SAG-palkitut elokuvat
Robert Moran

Robert Moran (s. 8. tammikuuta 1937 Denver, Colorado, Yhdysvallat) on yhdysvaltalainen säveltäjä. Moran on opiskellut Wienissä ja Oaklandissa. Hän asuu Philadelphiassa. Moran on säveltänyt muun muassa oopperoita ja baletteja. == Lähteet == Luokka:Yhdysvaltalaiset säveltäjät Luokka:Vuonna 1937 syntyneet Luokka:Elävät henkilöt
Dana International (albumi)

Dana International on laulaja Dana Internationalin ensimmäinen albumi. Se julkaistiin 1993 Israelissa. Albumi oli erittäin suosittu Israelissa, Egyptissä ja Jordaniassa. Albumi sisältää cover-version Baccaran Yes Sir, I can boogiesta ja hepreaksi käännetyn version Queenin The Show Must Go Onista (Ha-hatzga chayyevet l-himshakh). Ensimmäinen single "Sa'ida Sultana" oli niin suosittu, että laulajaa kutsutaan arabimaissa yhä tällä nimellä. Osa kappaleista on laulettu englanniksi, osa hepreaksi ja arabiaksi. Laulajan transsukupuolisuus kohautti varsinkin Egyptissä, jossa julkaistiin kirja Dana International -albumista, missä Danaa kutsuttiin "saatanan lähettilääksi". Kirjan toimitti Daniel Pipes ja se julkaistiin 1995. == Kappaleet == # # # # # # # # # # # # # == Aiheesta muualla == * http://www.phreak.co.uk/dana/index.html – Kattava sivusto mm. mainitusta kirjasta Luokka:Vuoden 1993 esikoisalbumit Luokka:Israelilaiset albumit
Aapinen

Aapinen on kirja, jonka tarkoituksena on opettaa lukemista ja jossa käydään tavallisesti eri kirjaimet läpi aakkosjärjestyksessä. ==Suomalaisen aapisen historia== Ensimmäinen tunnettu suomenkielinen kirja oli aapinen, Mikael Agricolan Abckiria vuodelta 1543. Sitä ei tosin ollut tarkoitettu niinkään lapsille, vaan lähinnä lukutaitoa opettaville papeille. Abckirian aapisosa käsittää neljä sivua ja katekismusosa 12 sivua. Vuonna 1629 julkaistulla suomenkielisellä aapisella oli myös kirkolliset tarkoitusperät. Enemmän lapsille suunnattu oli Yxi paras lasten tawara, vuoden 1666 katekismuksen aapisosa, jonka oli kirjoittanut piispa Johannes Gezelius vanhempi ja joka julkaistiin erillisenä 12-sivuisena painoksena. Gezeliuksen tavoite oli saada kansa omaksumaan sisälukutaito. Pälkäneläinen Daniel Medelplan kaiversi Gezeliuksen aapisen puulaatoille, jotta sitä voitiin painaa käsin. Sota- aikoina kirjapainot eivät toimineet ja aapisista oli pulaa. Esimerkiksi ennen isovihaa 1700-luvun alussa arvioitiin vain joka kolmannen suomalaisen osaavan auttavasti lukea. Jaakko Juteinin Lasten kirjassa (1816) oli myös ei- uskonnollista aineistoa, jonka määrä aapisissa alkoi nousta. Henrik Gabriel Porthan oli sitä mieltä, että ensimmäisen kirjan tulisi herättää lapsen uteliaisuus ja mielenkiinto. Lapsen kyvyt ja tarpeet alettiinkin ottaa huomioon myös heille tarkoitetuissa teoksissa. Suomenkielisen aapisen kuva- aiheena ja symbolina on perinteisesti esiintynyt aapiskukko. Maailman vanhin säilynyt aapiskukko on painettu puolalaisen aapisen kanteen 1500-luvulla.Pellervo, 21.3.2002 Aapiskukko esiintyy myös Pälkäneen kunnan vanhassa vaakunassa. ==Lähteet== == Kirjallisuutta == * * ==Aiheesta muualla== * Oululaisen Barckin kirjapainon painama aapinen vuodelta 1856. *Hilkka-Maija Keskinen esittelee aapisia, Kirjastokaista-video Luokka:Oppikirjat Luokka:Lukutaito
Endstand

Endstand oli suomalainen hardcore punk -yhtye, joka perustettiin vuonna 1996 Riihimäellä. Endstand on tunnettu nimi punk-piireissä myös ulkomailla, kuten Saksassa, jossa yhtye soitti usein Euroopan-kiertueillaan. Yhtye tekikin yli puolet esiintymisistään ulkomailla. Laulaja Janne Tamminen pyörittää Combat Rock Industry -levy-yhtiötä yhdessä Jani Koskisen (I Walk The Line) kanssa. CRI on julkaissut myös Endstandin levyjä. Yli kymmenen vuotta kestäneen uran tehnyt yhtye hajosi motivaation puutteen vuoksi alkuvuodesta 2008. == Kokoonpano == * Janne Tamminen – laulu * Joel Sipilä – basso * Mika Kaukonen – kitara * Pekka Hänninen – rummut === Entiset jäsenet === * Jani – rummut (1996–2000) * Henrik ”Henkka” Furu – rummut (2000–2005) * Jani Asp – kitara (2002–2003) * Juho Angervuori – kitara (2003–2006) * Tapio Vartiainen – kitara (2006–2007) == Diskografia == === Studioalbumit === * * * * * === Kokoelma- albumit === * * === Demot === * === Split-albumit === * * * * === EP:t === * * * * * === Kokoelmilla mukana === * Mother Earth (Lifeforce Records, 1997) – kappale ”Human Beast” * Hardcore Ball 2 (?) – kappale ”Equality” * 7 Reprises De 7 Seconds (Weewee Records, 1999) – kappale ”Bully” * Isältä pojalle: Suomipunk 1978–2001 (Johanna Kustannus, 2001) – kappale ”Nothing Left” * The Broken Rule Affair (Kablys Records, 2002) * There's No Place Like Home (Geek Scene Recordings, 2004) * That's Life at the Wild at Heart! Vol.2 (livealbumi, Berlin Records, 2004) – kappale ”Fall” * The Combat Rock Sound (Combat Rock Industry, 2005) * The Combat Rock Sound volume 2 (Combat Rock Industry, 2006) * Lifeforce Records Sampler 2006 (Lifeforce Records, 2006) – kappale ”Right from the Start” ==Lähteet== == Aiheesta muualla == * Luokka:Suomalaiset hardcore punk -yhtyeet
Come as You Are

"Come as You Are" on grungeyhtye Nirvanan kuuluisa kappale, johon laulaja- kitaristi Kurt Cobain otti vaikutteita Killing Joke -metalliyhtyeeltä. Kappale on yksi Nirvanan tunnetuimmista. == Taustaa == "Come as You Are" julkaistiin vuonna 1991 Nirvanan menestysalbumilla Nevermind. Kappaleessa on kuuluisa vesimäinen kitara. Kappale julkaistiin singlenä seuraavana vuonna. Kappaleen b-puolena on Nirvanan Nevermind-albumin bonuskappale ”Endless, Nameless”. Kappaleen videossa on Nevermindin kannessa oleva vauva Spencer Elden, joka ui dollarin perässä. Kappale on Nevermind-albumin kolmas raita ja toinen single. Video on monella tapaa melko samanlainen kuin "Smells Like Teen Spirit" -video, sillä siinäkin Nirvana soittaa synkässä huoneessa. Videon ohjasi Kevin Kerslake, joka on ohjannut myös yhtyeen videot "Lithium", "In Bloom" ja "Sliver". ==Toiset versiot== "Come as You Are" -kappaleen akustinen versio äänitettiin 18. marraskuuta vuonna 1993 yhtyeen MTV unplugged -keikalla New Yorkissa. Tämä versio julkaistiin vuonna 1994 MTV Unplugged in New York -albumilla. Toinen liveversio (sähköisenä) äänitettiin 25. marraskuuta vuonna 1991 Paradisossa Amsterdamissa. Se julkaistiin vuonna 1994 yhtyeen videolla Live! Tonight! Sold Out!!. Nevermind-albumin alkuperäinen versio "Come as You Are" -kappaleesta julkaistiin vuonna 1996 kokoelma-albumilla Fender 50th Anniversary Guitar Legends. Toinen alkuperäinen versio kappaleesta julkaistiin lokakuussa vuonna 2002 yhtyeen kokoelma-albumilla Nirvana. Kappaleen demoversio julkaistiin vuonna 2005 yhtyeen Sliver: The Best of the Box -kokoelma-albumilla. == Kappaleet == # # # # ==Listasijoitukset== Vuosi Lista Sijoitus 1992 Official NewZealand Singles Chart Nro 3 1992 Mainstream Rock Tracks (US) Nro 3 1992 Modern Rock Tracks (US) Nro 3 1992 Slovakian Airplay Chart Nro 6 1992 Official Irish Singles Chart Nro 7 1992 Official Italian Singles Chart Nro 8 1992 Official UK singles Chart Nro 9 1992 Poland Airplay Chart Nro 9 1992 Official French Singles Chart Nro 12 1992 Official Holland Singles Chart Nro 14 1992 Official Belgium Singles Chart Nro 15 1992 Official Spanish Singles Chart Nro 16 1992 French Airplay Chart Nro 16 1992 Official Switzerland Singles Chart Nro 21 1992 Official German Singles Chart Nro 22 1992 Official Sweden Singles Chart Nro 24 1992 Official Australian Singles Chart Nro 25 1992 Official Austrian Singles Chart Nro 28 1992 The Billboard Hot 100 (US) Nro 32 1992 Canadian National Airplay Chart Nro 33 1992 Hot 100 Brasil Nro 51 1992 Triple J Hot 100 Nro 76 *Kappale oli sijalla 49 Kerrang!-lehden "100 parhaan rock-laulun kategoriassa" (1998). *Kappale oli sijalla 28 Kerrang!-lehden "100 parhaan singlen kategoriassa" (2002). *Kappale oli sijalla 9 NME-lehden "Top 20 Nirvanan kappaleet" (2004). *Kappale oli sijalla 10 Q's-lehden "10 parhaat Nirvanan kappaleet" (2004). *Kappale oli sijalla 445 Rolling Stone -lehden "500 parhaan kappaleen kategoriassa" (2004). ==Aiheesta muualla== * Nirvana - Come As You Are YouTubessa Luokka:Nirvanan kappaleet Luokka:Vuoden 1992 kappaleet
Länsi-Suomi (sanomalehti)

Länsi-Suomi oli Raumalla viisi kertaa viikossa ilmestynyt, vuonna 1905 perustettu sitoutumaton sanomalehti. Lehden levikki oli noin 12 000 kpl, ja sen päälevikkialuetta oli Rauman seutukunta. Länsi-Suomen printti- ja verkkosisältöjen yhteistavoittavuus on 80 000 lukijaa (KMT 2017). Nimestään huolimatta lehden levikkialue ei kattanut koko Länsi-Suomea, vaan se välitti paikallisia uutisia ja tapahtumatietoja Raumalla ja sen kymmenessä ympäristökunnassa. Lehden päätoimittaja oli marraskuuhun 2014 Pasi Katajamäki, sen jälkeen tehtävää hoiti vt. päätoimittajana Kaija Ulmanen. Toimitusjohtaja on Reima Numminen. Länsi-Suomi kuuluu Sanomalehtien liittoon. Toukokuussa 2015 päätoimittajana aloitti pitkään kaupunkilehti Uuden Rauman päätoimittajana työskennellyt Janne Rantanen. Rantasen tehtäviin kuuluu myös johtaa paikallislehti Raumalaista ja julkaisijayhtiö Marva Median digitaalista toimitusta. ==Historia== === Lehtiuudistus 2018-2019 === Vuonna 2018 Länsi- Suomi liittyi maakuntalehtien yhdistyksen Lännen Median osakkaaksi. Vuodesta 2019 lähtien Länsi-Suomen printtiversio on ilmestynyt viitenä päivänä viikossa aiemman seitsemän sijaan: tiistaisin, torstaisin, perjantaisin, lauantaisin ja sunnuntaisin. Ilmestymispäivien vähentämisen taustalla on levikin väheneminen ja sisältöjen siirtyminen verkkoon. Ilmestymättöminä päivinä lehti keskittyy enemmän verkkosisällön tuottamiseen. ===2023–2024=== Elokuussa 2023 Sanoma ilmoitti ostavansa Marva Median, joka julkaisee Länsi-Suomi-sanomalehteä. Saman vuoden lokakuussa konserni kertoi suunnittelevansa sen yhdistämistä Satakunnan Kansan kanssa. Yhteinen lehti alkoi ilmestymään helmikuun 2024 alussa. Uuden lehden nimeksi tuli Satakunnan Kansa Länsi-Suomi. == Päätoimittajat == * Aaro Jalkanen 1905–1907 * Kaarlo Franssila 1907–1911 * Teuvo Valanne 1911 * O. W. Kankaanranta 1911–1919 * Väinö Lahtonen 1919–1932 * Toivo Armas Aalto-Setälä 1932–1933 * Olavi Kostia 1934–1935 * Lauri Lohi 1935–1938 * Toivo Armas Aalto-Setälä 1938 * Jaakko Koskela 1938–1942 * Toivo Armas Aalto-Setälä 1942 * Arvi Tapiola 1942–1955 * Kauko Vahe 1955–1980 * Matti Nurmi 1980–1989 * Mikko Uola 1989–1992 * Jyrki Niittyranta 1992–1994 * Jarmo Virmavirta 1994–1996 * Pauli Uusi-Kilponen 1996–2007 * Mikko Honkala 2008 * Pasi Katajamäki 2008–2014 * Kaija Ulmanen 2014–2015 (vt.) * Janne Rantanen 2015–2023 Rauman seudun asialla vuodesta 1905, Länsi-Suomi 6.12.2015 * Samuli Leivonniemi 2023- (vt.) ==Lähteet== ==Aiheesta muualla== * Länsi- Suomen verkkosivut * Mikko Uola, Länsi Suomi 1905–1990, Rauma: Länsi-Suomi, 1990 ISBN 951-9128-24-7 * Oy Länsi-Suomen yhtiöesitys Pörssitiedossa Luokka:Suomalaiset sanomalehdet Luokka:Rauman media
Kotouttaminen

Kotouttaminen on maahanmuuttajien sopeuttamista elämään ja toimimaan uuden kotimaansa yhteiskunnassa. Se sisältää yleensä valtiovallan aktiivisia toimia, kuten maan kielen opetusta ja aktiivisia työllistämistoimia. Yleensä kotouttamiseen osallistuvat myös Punaisen Ristin kaltaiset järjestöt mutta myös maahanmuuttajien omat yhdistykset. Kotouttamisen tarkoituksena on luoda maahanmuuttajalle mahdollisimman nopeasti itsenäisen ja tasavertaisen kansalaisuuden vaatimat valmiudet. Laissa määritellään kotouttaminen määräaikaiseksi prosessiksi, yleensä kolmen vuoden mittaiseksi. Yhteiskuntaan sopeutuminen ja uuden elämän rakentaminen on todellisuudessa huomattavasti pidempiaikainen. Suomessa kotouttamista säätelee laki kotoutumisen edistämisestä. Kotouttamisasioiden johtamisesta vastaa Suomen työ- ja elinkeinoministeriö. Suomessa maahanmuuttaja voi valita kotouttamiskieleksi myös ruotsin. Maahanmuuttajista osa on valinnut kotouttamiskieleksi ruotsin, koska ovat kokeneet sen suomen kieltä helpommaksi.http://www.helsinginuutiset.fi/artikkeli/263214-maahanmuuttajia- kotoutetaan-ruotsiksi-suomi-muistuttaa-japania http://www.iltalehti.fi/uutiset/2015013119120273_uu.shtml Työ- ja elinkeinoministeriön raportissa Osallisena Suomessa -hankkeen suosituksista Suomen ruotsinkielisiltä ja kaksikielisiltä alueilta löytyy hyviä esimerkkejä kotoutumisesta ja työllistymisestä ruotsin kielellä.http://www.tem.fi/files/38414/suositukset_final.pdf == Kielipolitiikka == Keskeisimpiä kotouttamistoimintoja on kielen opettaminen. Maahanmuuttajalapsille opetetaan sekä suomea että äidinkieltä. Äidinkieli toimii ajattelun kielenä ja on myös pohjana koko opiskelulle ja persoonallisuuden kehittymiselle. Vankka äidinkielen taito on tärkeä edellytys vieraan kielen omaksumiselle sekä menestykselliselle opiskelulle. Äidinkielen merkitystä ei helposti huomaa ennen kuin sen käyttö tulee vaikeaksi. Lapsen arkikieli voi olla hyvinkin sujuvaa, mutta ongelmia voi esiintyä vaikeimpien asioiden ja abstraktikäsitteiden käsittelyssä. Oman kielen avulla oppilas oppii muodostamaan ja ymmärtämään käsitteitä sekä omaksumaan asioita. Siksi sen hallinta on tärkeää koulumenestyksen kannalta. http://www.tkukoulu.fi/~moped/opetus/venajankieliset1.html == Kotouttamispolitiikan arviointi == Kaikkiaan 56 maata käsittävä ja MIPEX- indeksin avulla tehty tutkimus osoitti vuonna 2020, että Suomi yhdessä Ruotsin kanssa edusti maailman parasta kotouttamispolitiikkaa mitattuna muuttajien yhtäläisillä oikeuksilla, mahdollisuuksilla ja turvallisuuden tasolla. == Lähteet == == Aiheesta muualla == * Riku Perhoniemi& Inga Jasinskaja-Lahti: "Maahanmuuttajien kotoutuminen 7 vuoden seurannan valossa" Finnish journal of ethnicity and migration 2/2007 21-34. * Miikka Pyykkönen: "Järjestäytyvät diasporat; etnisyys, kansalaisuus, integraatio ja hallinta maahanmuuttajien yhdistystoiminnassa" Jyväskylä studies in education, psychology and social research 306: Jyväskylän yliopisto 2007 * Tilastokeskus - Maahanmuuttajat ja kotoutuminen Luokka:Muuttoliike Luokka:Suomen politiikka
Hunt Emerson

Hunt Emerson (s. 28. tammikuuta 1952) on englantilainen sarjakuvataiteilija. Hänen absurdeja teoksiaan on käännetty monille kielille, myös suomeksi. Ne perustuvat usein klassisiin tarinoihin. Emerson kävi Suomessa, Helsingin sarjakuvafestivaaleilla 1999. == Teoksia == * Lady Chatterleyn rakastaja, Tammi, 1989 * Vanhan merimiehen tarina, Tammi, 1990 * Casanovan viimeinen kukoistus, Tammi, 1994 * Firkin, Semic, 1995 * == Lähteet == == Aiheesta muualla == * Suomessa julkaistuja Emersonin sarjakuvia Luokka:Brittiläiset sarjakuvantekijät Luokka:Vuonna 1952 syntyneet Luokka:Elävät henkilöt